Limbažos

**APSTIPRINĀTS**

ar Limbažu novada domes

24.02.2022. sēdes lēmumu Nr.122

(protokols Nr.2, 18.§)

*GROZĪJUMI izdarīti ar*

*Limbažu novada domes 24.08.2023. sēdes lēmumu Nr.661 (protokols Nr.9, 35.)*

**LIMBAŽU KONSULTATĪVĀ BĒRNU CENTRA**

**NOLIKUMS**

*Izdots saskaņā ar*

*Izglītības likuma 19.pantu un 22.panta pirmo daļu*

1. **VISPĀRĪGIE JAUTĀJUMI**
   1. Limbažu Konsultatīvais bērnu centrs (turpmāk – Centrs) ir Limbažu novada pašvaldības (turpmāk – Pašvaldība) dibināta izglītības atbalsta iestāde.
   2. Centrs ir Pašvaldības Limbažu novada Izglītības pārvaldes (turpmāk - Izglītības pārvalde) pakļautībā.
   3. Centra darbības tiesiskais pamats ir Izglītības likums, Ārstniecības likums un citi ārējie normatīvie akti, kā arī Centra nolikums.

*(grozījumi izdarīti ar Limbažu novada domes 24.08.2023. sēdes lēmumu Nr.661 (protokols Nr.9, 35.))*

* 1. Centrs ir juridiska persona, tam ir savs zīmogs un simbolika.
  2. Centrs iekšējā un ārējā sarakstē izmanto Pašvaldības apstiprināta parauga veidlapu. Parakstīt dokumentus uz veidlapas ir tiesīgs Centra vadītājs vai viņa prombūtnes laikā – ar Izglītības pārvaldes rīkojumu noteikts Centra vadītāja pienākumu izpildītājs.
  3. Centra pilns nosaukums un juridiskā adrese ir: Limbažu Konsultatīvais bērnu centrs, Jūras iela 27, Limbaži, LV-4001
  4. Dibinātāja juridiskā adrese ir: Limbažu novada pašvaldība, Rīgas iela 16, Limbaži, LV - 4001
  5. Centra darbība tiek organizēta atbilstoši Latvijas Republikā spēkā esošajiem normatīvajiem aktiem, Pašvaldības domes pieņemtajiem lēmumiem un Pašvaldības atbildīgo amatpersonu un Izglītības pārvaldes rīkojumiem.
  6. Noteikto darba uzdevumu īstenošanas gaitā Centrs sadarbojas ar izglītības iestādēm, Pašvaldības sociālo dienestu un ģimenes ārstu praksēm.

1. **CENTRA DARBĪBAS MĒRĶI, PAMATVIRZIENI UN UZDEVUMI**
   1. Centra darbības mērķis ir nodrošināt konsultatīvu, izglītojošu, metodisku un bērnu veselību veicinošu atbalstu bērnu likumiskajiem pārstāvjiem un izglītības iestāžu pedagogiem pirmsskolas vecuma (individuālos gadījumos – arī skolas vecuma) bērnu attīstības nodrošināšanā, balstoties uz bērna spējām un vajadzībām. Centrs nodrošina ambulatoras rehabilitācijas pakalpojumus pirmsskolas un skolas vecuma bērniem, sniedzot funkcionālo speciālistu (audiologopēda, fizioterapeita, ergoterapeita, mākslu terapeita) konsultācijas atbilstoši speciālistu kompetencēm un Valsts Zāļu aģentūras apstiprinātajām Medicīnas tehnoloģijām.

*(grozījumi izdarīti ar Limbažu novada domes 24.08.2023. sēdes lēmumu Nr.661 (protokols Nr.9, 35.))*

* 1. Centra darbības virzieni ir diagnostika, konsultēšana, izglītošana, ambulatora rehabilitācija.
  2. Centra galvenie uzdevumi ir:
  3. veikt bērna attīstības diagnostiku pēc likumisko pārstāvju ierosinājuma;
  4. izmantojot komandas (logopēds, speciālās izglītības skolotājs, psihologs, audiologopēds, fizioterapeits, ergoterapeits, mākslu terapeits) darba principu un iesaistot bērna likumiskos pārstāvjus apgūto iemaņu un prasmju nostiprināšanā, sekmēt bērna attīstību atbilstoši viņa funkcionālajām spējām;

*(grozījumi izdarīti ar Limbažu novada domes 24.08.2023. sēdes lēmumu Nr.661 (protokols Nr.9, 35.))*

* 1. sniegt pedagogiem un bērnu likumiskajiem pārstāvjiem konsultatīvu palīdzību bērnu izglītošanā, attīstības veicināšanā un audzināšanā, veselības uzlabošanā, ievērojot bērna individuālās vajadzības.
  2. Centra speciālisti veic bērna attīstības diagnostiku, izmantojot profesionālos novērtēšanas instrumentus un sniedz iegūto rezultātu interpretāciju un ieteikumus bērna attīstības labvēlīgākai dinamikai.
  3. Centra konsultatīvā darbība ietver:
  4. Izglītības atbalsta speciālistu (logopēda, psihologa, speciālās izglītības skolotāja) un funkcionālo speciālistu (audiologopēda, fizioterapeita, ergoterapeita, mākslu terapeita) darbu ar bērnu atsevišķās vai regulārās konsultācijās (individuāli, grupās). Speciālās izglītības skolotājs darbā izmanto Montesori pedagoģijas metodes, principus un materiālus;

*(grozījumi izdarīti ar Limbažu novada domes 24.08.2023. sēdes lēmumu Nr.661 (protokols Nr.9, 35.))*

* 1. bērna likumisko pārstāvju konsultēšanu bērna attīstības jautājumos (individuāli);
  2. individuālās konsultācijas pedagogiem speciālās izglītības, bērna attīstības un psiholoģiskās palīdzības jautājumos.
  3. Atbilstoši savai kompetencei Centra speciālisti:
  4. sadarbojas ar izglītības iestāžu vadību, pedagogiem un atbalsta personālu, sniedzot ieteikumus atbalsta pasākumu ieviešanai;
  5. konsultē pedagogus darbā ar bērniem, kuriem novēroti attīstības traucējumi, kā arī iesaka atbilstošu metožu pielietošanu ikdienas izglītības procesā;
  6. pēc izglītības iestāžu uzaicinājuma iesaistās vecāku un pedagogu izglītošanas pasākumos.

*(grozījumi izdarīti ar Limbažu novada domes 24.08.2023. sēdes lēmumu Nr.661 (protokols Nr.9, 35.))*

* 1. veic izglītojošo darbību, kā arī nodrošina metodisko materiālu un literatūras pieejamību pedagogiem un bērnu likumiskajiem pārstāvjiem.
  2. Centrs iesaistās valsts un ārvalstu finanšu projektos, kā arī citos projektos, lai piesaistītu finanšu resursus kā papildus atbalsta mehānismu Centra darbībai un to uzdevumu izpildei.

1. **CENTRA STRUKTŪRA UN DARBA ORGANIZĀCIJA**
   1. Centra darbību nodrošina tā vadītājs, ko ieceļ amatā un atbrīvo no amata Pašvaldības dome.
   2. Centra vadītājs savas kompetences ietvaros saskaņā ar Centra nolikumu, Izglītības pārvaldes apstiprinātu amata aprakstu un darba līgumu:
   3. plāno un organizē tā darbību, nosaka Centra uzdevumus un kontrolē noteikto uzdevumu izpildi;
   4. nodrošina Centra finanšu un materiālo līdzekļu likumīgu, racionālu un lietderīgu izmantošanu;
   5. Izstrādā un iesniedz finanšu gada budžeta tāmi atbilstoši Pašvaldības noteiktajai kārtībai, seko budžeta izpildei.
2. Centra struktūra ir noteikta Limbažu novada pašvaldības darbinieku, pašvaldības iestāžu un aģentūru amatu un to likmju sarakstā (Pielikums).

*(grozījumi izdarīti ar Limbažu novada domes 24.08.2023. sēdes lēmumu Nr.661 (protokols Nr.9, 35.))*

1. Centram ir izveidota struktūrvienība “Ambulatorās rehabilitācijas kabinets” funkcionālo speciālistu (audiologopēda, fizioterapeita, ergoterapeita, mākslu terapeita) pakalpojumu nodrošināšanai. Atbilstoši pastāvošajai likumdošanai, kabinets ir reģistrēts Ārstniecības iestāžu reģistrā.

*(grozījumi izdarīti ar Limbažu novada domes 24.08.2023. sēdes lēmumu Nr.661 (protokols Nr.9, 35.))*

1. Centra darbiniekus darbā pieņem un atbrīvo Centra vadītājs.
2. Speciālistu amata vienību skaitu un atalgojumu kārtējam gadam nosaka ar Pašvaldības domes lēmumu, izskatot Centra vadītāja iesniegumu.
3. Centra speciālisti un citi darbinieki darbojas savas kompetences ietvaros saskaņā ar normatīvajiem aktiem, Centra nolikumu, atbilstoši darbinieka darba līgumam un apstiprinātam amata aprakstam.
4. Centra nolikums ir saistošs visiem tā darbiniekiem.
5. Centra darbinieki savas kompetences ietvaros saskaņā ar Centra nolikumu pilda arī citus vadītāja noteiktus līdzīga rakstura un kvalifikācijas uzdevumus.
6. Centra darba organizāciju nosaka Izglītības likums, Ārstniecības likums, Pacientu tiesību likums, citi ārējie normatīvie akti, šis nolikums, Darba kārtības noteikumi, Iekšējās kārtības noteikumi un citi iestādes iekšējie normatīvie akti, kā arī citi iestādes vadītāja izdotie tiesību akti un lēmumi.

*(grozījumi izdarīti ar Limbažu novada domes 24.08.2023. sēdes lēmumu Nr.661 (protokols Nr.9, 35.))*

1. Centra speciālisti pakalpojumus sniedz, pamatojoties uz Centra vadītāja un vecāku vai likumisko pārstāvju noslēgta līguma.

*(grozījumi izdarīti ar Limbažu novada domes 24.08.2023. sēdes lēmumu Nr.661 (protokols Nr.9, 35.))*

1. Pakalpojumu saņēmējam Pašvaldība reizi mēnesī izsniedz rēķinu, kas jāatmaksā līdz nākamā mēneša beigām.

*(grozījumi izdarīti ar Limbažu novada domes 24.08.2023. sēdes lēmumu Nr.661 (protokols Nr.9, 35.))*

1. Centrs atvērts darbdienās piecas darbdienas nedēļā. Speciālisti apmeklētājus pieņem pēc iepriekšējas pieteikšanās.

*(grozījumi izdarīti ar Limbažu novada domes 24.08.2023. sēdes lēmumu Nr.661 (protokols Nr.9, 35.))*

1. Ar kārtību, kādā notiek konsultācijas, speciālisti apmeklētāju iepazīstina pirmajā sarunā.
2. **CENTRA FINANSĒŠANAS AVOTI UN KĀRTĪBA**
3. Centra finansējuma avoti ir:
   1. Pašvaldības budžets;
   2. līdzekļi, kurus iestāde var saņemt no saimnieciskās darbības vai no fizisko un juridisko personu ziedojumiem un dāvinājumiem;
   3. līdzekļi, kas iegūti no dalības projektos,
   4. līdzekļi, kas iegūti no maksas pakalpojumiem.
4. Pašvaldība nodrošina Centra uzturēšanu, darbinieku atalgojumu, materiāli tehnisko bāzi, tās pilnveidi un attīstību.
5. Budžeta izlietošanas tāmi apstiprina Pašvaldības izpilddirektors.
6. Centra finansiālās un grāmatvedības operācijas veic Pašvaldības Finanšu un ekonomikas nodaļa.
7. Atbilstoši normatīvajiem aktiem Centra vadītājs ir tiesīgs slēgt līgumus ar juridiskām un fiziskām personām par dažādu Centram nepieciešamo darbu veikšanu, studentu prakšu nodrošināšanu un citiem pakalpojumiem.
8. Centra maksas pakalpojumu veidi un izcenojumi tiek noteikti ar Pašvaldības domes lēmumu.
9. **CENTRA DARBĪBAS TIESISKUMA NODROŠINĀŠANAS KĀRTĪBA**
10. Par Centra nolikuma un tā grozījumu izstrādi atbildīgs vadītājs.
11. Centra izdoto normatīvo aktu un vadītāja faktisko rīcību var apstrīdēt, iesniedzot iesniegumu Pašvaldības Izglītības pārvaldei.
12. Katrs Centra darbinieks ir atbildīgs par:
    1. amata pienākumu un darba uzdevumu savlaicīgu, godprātīgu un precīzu izpildi, kā arī par uzticēto materiālo vērtību saglabāšanu un izmantošanu atbilstoši to lietošanas noteikumiem;
    2. iegūtās informācijas konfidencialitātes nodrošināšanu un fizisko personu datu aizsardzības principu ievērošanu atbilstoši normatīvajiem aktiem.
13. Centra darbinieka faktisko rīcību var apstrīdēt, iesniedzot iesniegumu Centra vadītājam.
14. **NOSLĒGUMA JAUTĀJUMI**
15. Lēmumu par Centra reorganizāciju vai likvidēšanu pieņem Pašvaldības dome, saskaņojot ar Izglītības un zinātnes ministriju, Veselības inspekciju.

*(grozījumi izdarīti ar Limbažu novada domes 24.08.2023. sēdes lēmumu Nr.661 (protokols Nr.9, 35.))*

1. Grozījumus Centra nolikumā var izdarīt pēc Centra vadītāja, Pašvaldības domes, Izglītības pārvaldes priekšlikuma.
2. Grozījumus nolikumā apstiprina Pašvaldības dome.
3. Saskaņā ar Latvijas Republikas normatīvajiem aktiem un saskaņoto nomenklatūru, Centrā tiek kārtota lietvedība un Centra arhīvs.
4. Nolikums stājas spēkā ar tā apstiprināšanu Pašvaldības domes sēdē.

Limbažu novada pašvaldības

Domes priekšsēdētājs D. Straubergs

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**